stanford-oval/wikipedia huggingface dataset:
เทเลกซ์เทเลกส์
ประวัติ

เทเลกซ์เทเลกส์ เป็นวงดนตรีที่เกิดจากการรวมตัวกันของนักศึกษาจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และคณะดุริยางคศาสตร์ มหาวิทยาลัยศิลปากร ก่อตั้งในปี พ.ศ. 2558 ที่มาของชื่อมาจากคำว่า Telex แปลว่า โทรเลข แล้วเพิ่มคำด้วยการเติมตัว s "ปิ้ว" กษิเดช ฤทธิ์งาม และ "กร" พากร พานอ่อง ได้ตั้งวงดนตรีประเภทออลเทอร์นาทิฟร็อคร่วมกับเพื่อนๆ ภายใต้ชื่อ "Shoot the Dog" สุดท้ายทุกคนต่างก็แยกย้ายกันไป ทำให้กลายมาเป็นจุดเริ่มต้นของวงดนตรีที่มีชื่อว่า TELEx TELEXs เปิดตัวเพลงแรก คือ "Bad Old Days" ลักษณะเป็นเพลงป๊อบที่มีเสียงซินธิไซเซอร์ผสมผสานอยู่ ต่อมาได้สมาชิกใหม่เพิ่มเข้ามา 2 คน คือ "ออม" สรรัตน์ ลิมปะนพรัตน์ ทำหน้าที่ร้องนำ และ "นาว" คิรากร อิงควราภรณ์กุล มือกีต้าร์และคีย์บอร์ด พร้อมกับเปิดตัวเพลงที่ 2 คือ "Labelle" ถ่ายทอดเรื่องราวความรู้สึกของผู้หญิงที่เป็นเพียงที่ระบายหรือเพื่อนคุยเวลาเหงา หลังจากนั้นได้เปิดตัวเพลงใหม่อีก 2 เพลง คือ "เรือใบ" และ "ถาม" (Damsel in Distress) บอกเล่าความรู้สึกของผู้หญิงคนหนึ่งที่พยายามจะส่งต่อถึงใครสักคน
ในปี พ.ศ. 2559 ช่วงปลายเดือนพฤศจิกายน เปิดตัวเพลงที่ 5 คือ "Shibuya" บอกเล่าเรื่องราวของคนที่เลิกรากันไป แต่เวลาและความบังเอิญนำพาให้มาเจอกัน กลับพบว่าคนรักเก่าดูมีความสุขดี ต่างจากตอนเลิกกันที่อีกฝ่ายได้แต่ร้องไห้เสียใจ
TELEx TELEXs ร่วมกันขับร้องบรรเลงเพลง "ยามเย็น" เพลงพระราชนิพนธ์ลำดับที่ 2 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ในปี พ.ศ. 2489 นอกจากนี้ "ออม" สรรัตน์ ลิมปะนพรัตน์ ได้เป็นส่วนหนึ่งในการขับร้องเพลง "Father Bhumibol" ของยืนยง โอภากุล หรือแอ๊ด คาราบาว และ "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่าย "Wayfer Records" ภายใต้สังกัด "Warner Music Thailand"
วันที่ 13 มกราคม พ.ศ. 2560 ผลงานเพลงชุดแรกของวง TELEx TELEXs ออกจำหน่ายเป็นครั้งแรก โดยใช้ชื่ออัลบั้มว่า "Melt your popsicle!" ช่วงปลายเดือนกุมภาพันธ์ เปิดตัวเพลง "Labelle" ในรูปแบบ Live Session ภายใต้ชื่อ "Labelle (Live at the Office)" ต่อมาช่วงปลายเดือนมีนาคม เปิดตัวเพลง "Shibuya" ในรูปแบบ Live Session ภายใต้ชื่อ "Shibuya (Live at the Office)" เป็นเพลงที่นำมาขับร้องใหม่กับการจำลองบรรยากาศของออฟฟิศหลังเลิกงาน
เมื่อวันที่ 20 พฤษภาคม พ.ศ. 2560 TELEx TELEXs เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat  จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร
เมื่อวันที่ 18 พฤศจิกายน พ.ศ. 2563 Wayfer Records ได้ออกประกาศอย่างเป็นทางการว่า  พากร พานอ่อง(กร) มีหน้าที่ ที่ต้องรับผิดชอบในงานประจำและมีความฝันในหลากหลายเส้นทาง จึงขอยุติการทำงานกับวง TELEx TELEXs ไปก่อน ทำให้สมาชิกในวง TELEx TELEXs จะมีทั้งหมด 3 คน คือ สรรัตน์ ลิมปะนพรัตน์ (ออม) กษิเดช ฤทธิ์งาม (ปิ้ว) และคิรากร อิงควรา-ภรณ์กุล (นาว)  การตัดสินใจของสมาชิกในวงครั้งนี้เกิดจากภาระ หน้าที่ และเวลาที่ไม่ตรงกัน แต่หากความสัมพันธ์ของสมาชิกทั้ง 4 คน ยังคงสวยงามและยังคงหวังดีต่อกันอยู่เสมอ
ผลงานเพลง

| ผลงานเพลงของเทเลกซ์เทเลกส์ |
| --- | --- |
สตูดิโออัลบั้ม: 2
อีพี: 5
ซิงเกิล: 22
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| ENOUGH FOR LONELINESS AND INTERNET TODAY |  ออกจำหน่าย: พฤศจิกายน พ.ศ. 2561  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด |  หยุดตรวจ  ซ่อน (B2B)  เอายังไง? (Now What?)  O-O (Ooh)  สุขสันต์วันเหงา  ENOUGH FOR LONELINESS AND INTERNET TODAY  ยอม  Mutsuko (รวมกับ ณัฐวุฒิ ศรีหมอก)  Bad Old Day  เพื่อนชื่อความเหงา (01.23 A.M.)  ดีออก (Dok)  1991-1993  ซ่อน (Machina Remix) |
| WHEN YOU HAVE NOTHING TO DO JUST GO TO SLEEP |  ออกจำหน่าย: 12 กุมภาพันธ์ พ.ศ. 2564  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด, ไวนิล, เทปคาสเซ็ท |  Intro  ดวงดวงดวง  ไม่อยากนอน  วันเสาร์  ดื่ม  WHEN YOU HAVE NOTHING TO DO JUST GO TO SLEEP  หรือฉันเองที่ขังเธอไว้ในความทรงจำ  ยังจำได้ไหม  กลับไป  Friend  ขับรถ  วันเกิดฉัน  รถไฟเที่ยวสุดท้าย  Home |
ผลงานเพลง > อีพี

| ชื่ออีพี | รายละเอียด | รายชื่อเพลง |
| --- | --- | --- |
| Melt your popsicle! |  ออกจำหน่าย: 13 มกราคม พ.ศ. 2560  สังกัด: วอร์นเนอร์ มิวสิก ไทยแลนด์  รูปแบบ: อีพี, ซีดี, ดิจิทัลดาวน์โหลด |  เรือใบ  Shibuya  Labelle  ถาม (Damsel in Distress)  16090 (ร่วมกับ Mommy's boy) |
| Yes I'm 25 and I'm Single |  ออกจำหน่าย: 22 พฤศจิกายน พ.ศ. 2562  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด |  JUNE  TELEx TELEXs  I WEAR THIS  RAIN  RAIN (Thai Version) |
| ขับรถ |  ออกจำหน่าย: 15 มกราคม พ.ศ. 2564  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด |  ขับรถ  หรือฉันเองที่ขังเธอไว้ในความทรงจำ  รถไฟเที่ยวสุดท้าย  ไม่อยากนอน  ดวงดวงดวง |
| ดื่ม |  ออกจำหน่าย: 22 มกราคม พ.ศ. 2564  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด |  ดื่ม  ขับรถ  หรือฉันเองที่ขังเธอไว้ในความทรงจำ  รถไฟเที่ยวสุดท้าย  ไม่อยากนอน  ดวงดวงดวง |
| กลับไป |  ออกจำหน่าย: 29 มกราคม พ.ศ. 2564  สังกัด: วอร์นเนอร์ มิวสิก ไทยแลนด์  รูปแบบ: ซีดี, ดิจิทัลดาวน์โหลด |  กลับไป  ดื่ม  ขับรถ  หรือฉันเองที่ขังเธอไว้ในความทรงจำ  รถไฟเที่ยวสุดท้าย  ไม่อยากนอน  ดวงดวงดวง |
ผลงานเพลง > ซิงเกิล > ในฐานะศิลปินนำ

| ปี | วันที่เผยแพร่ | ชื่อเพลง | อันดับสูงสุด> IW Chart  | อัลบั้ม |
| --- | --- | --- | --- | --- |
| 2558 | 5 กรกฎาคม | "Bad Old Days" | — | Enough for Loneliness and Internet Today |
| 2558 | 5 พฤศจิกายน | "Labelle" | — | Melt your popsicle! |
| 2559 | 12 มกราคม | "เรือใบ" | — | Melt your popsicle! |
| 2559 | 30 พฤษภาคม | "ถาม (Damsel in Distress)" | — | Melt your popsicle! |
| 2559 | 29 พฤศจิกายน | "Shibuya" | — | Melt your popsicle! |
| 2560 | 17 พฤศจิกายน | "หยุดตรวจ" | — | Enough for Loneliness and Internet Today |
| 2560 | 22 ธันวาคม | "สุขสันต์วันเหงา" | — | Enough for Loneliness and Internet Today |
| 2561 | 25 พฤษภาคม | "ซ่อน (B2B)" | — | Enough for Loneliness and Internet Today |
| 2561 | 1 มิถุนายน | "เอายังไง? (Now What?)" | — | Enough for Loneliness and Internet Today |
| 2561 | 8 มิถุนายน | "เพื่อนชื่อความเหงา (01.23 A.M.)" | — | Enough for Loneliness and Internet Today |
| 2561 | 29 มิถุนายน | "เอายังไง? (Piano Version)" | — | ไม่มีอัลบั้ม |
| 2561 | 3 สิงหาคม | "ซ่อน (Machina Remix)" | — | Enough for Loneliness and Internet Today |
| 2561 | 19 ตุลาคม | "ดีออก (Dok)" | — | Enough for Loneliness and Internet Today |
| 2561 | 15 พฤศจิกายน | "O-O (Ooh)" | — | Enough for Loneliness and Internet Today |
| 2562 | 1 ตุลาคม | "JUNE" | — | Yes I'm 25 and I'm Single |
| 2562 | 25 ตุลาคม | "RAIN" | — | Yes I'm 25 and I'm Single |
| 2562 | 25 ธันวาคม | "JUNE (Acoustic Version)" | — | ไม่มีอัลบั้ม |
| 2563 | 22 มกราคม | "คนที่ยังไม่พร้อม" (สมเกียรติ ต้นฉบับ) | — | ไม่มีอัลบั้ม |
| 2563 | 8 พฤษภาคม | "DAY 11 (Quarantine)" | — | ไม่มีอัลบั้ม |
| 2563 | 16 มิถุนายน | "ดวง ดวง ดวง (Mutelu)" | — | WHEN YOU HAVE NOTHING TO DO JUST GO TO SLEEP |
| 2563 | 3 กันยายน | "รถไฟเที่ยวสุดท้าย (A Train From Now to Never)" | — | WHEN YOU HAVE NOTHING TO DO JUST GO TO SLEEP |
| 2563 | 27 ตุลาคม | "หรือฉันเองที่ขังเธอไว้ในความทรงจำ (Move On)" | — | WHEN YOU HAVE NOTHING TO DO JUST GO TO SLEEP |
| 2563 | 2 ธันวาคม | "ไม่อยากนอน (Night Mode)" | — | WHEN YOU HAVE NOTHING TO DO JUST GO TO SLEEP |
ผลงานเพลง > เพลงอื่นๆ

| ปี | วันที่เผยแพร่ | ชื่อเพลง | อัลบัม | หมายเหตุ |
| --- | --- | --- | --- | --- |

| 2559 | 17 พฤศจิกายน | "ยามเย็น" | - | เพลงพระราชนิพนธ์ |
| 2559 | 1 ธันวาคม | "แผ่นดินของเรา" | - | เพลงพระราชนิพนธ์ |
| 2562 | 12 กรกฎาคม | "Fantasy" | BNM X WAYFER | - |
รางวัล

Best New Band จากงานประกาศรางวัล "Fungjai Awards 2016"
ศิลปินหน้าใหม่ยอดเยี่ยม จากงานประกาศรางวัล "คมชัดลึกอวอร์ด ครั้งที่ 14"
เท็นเยียส์ไทยแลนด์

| เท็นเยียส์ไทยแลนด์ |
| --- | --- |
ใบปิดภาพยนตร์
กำกับ: อาทิตย์ อัสสรัตน์ วิศิษฏ์ ศาสนเที่ยง จุฬญาณนนท์ ศิริผล อภิชาติพงศ์ วีระเศรษฐกุล
เขียนบท: อาทิตย์ อัสสรัตน์ วิศิษฏ์ ศาสนเที่ยง จุฬญาณนนท์ ศิริผล อภิชาติพงศ์ วีระเศรษฐกุล
อำนวยการสร้าง: ฝ่ายงานสร้าง คัทลียา เผ่าศรีเจริญ โสฬส สุขุม อาทิตย์ อัสสรัตน์ เฟลิกซ์ ซาง ลอเรน มา ฝ่ายบริหาร แอนดรูว ฉอย นึง กา หลึง ธีระวัฒน์ รุจินธรรม
กำกับภาพ: ศรัณย์ ศรีสิงห์ชัย ภิไธย สมิตสุต พสิษฐ์ ตันเดชานุรัตน์ ฉัตรชัย สุบรรณ
ดนตรีประกอบ: ชัพวิชญ์ เต็มนิธิกุล อมรพงศ์ เมธาคุณวุฒิ วิเวกา
บริษัทผู้สร้าง: ป๊อป พิคเจอร์ส 185 ฟิล์ม คอมมอน มูฟ เท็นเยียร์ สตูดิโอ โยชิโมโตะ โคเกียว ฟรี สโตน โปรดักชัน  
ผู้จัดจำหน่าย: โกลเด้น ซีน
วันฉาย: 13 ธันวาคม พ.ศ. 2561
ความยาว: 95 นาที
ประเทศ:  ไทย
ภาษา: ไทย
ข้อมูลจาก IMDb
เท็นเยียส์ไทยแลนด์ (อังกฤษ: Ten Years Thailand) เป็นภาพยนตร์ไทยอิสระที่ร่วมทุนสร้างระหว่างไทย-ฮ่องกง-ญี่ปุ่นที่ต่อเนื่องมาจาก "Ten Years" ภาพยนตร์ฮ่องกงที่สร้างเมื่อปี 2558 เป็นหนึ่งในโครงการ เท็นเยียร์ อินเตอร์เนชันแนล โปรเจกต์ เขียนบทและกำกับโดย อาทิตย์ อัสสรัตน์ วิศิษฏ์ ศาสนเที่ยง จุฬญาณนนท์ ศิริผล และ อภิชาติพงศ์ วีระเศรษฐกุล ผลิตโดยป๊อป พิคเจอร์ส และ 185 ฟิล์ม ว่าด้วยเรื่องราวของประเทศไทยในอีก 10 ปีข้างหน้า โดยภาพยนตร์นั้นจะแบ่งออกเป็นภาพยนตร์สั้น 4 เรื่องที่ไม่มีจุดเชื่อมโยงกันและมีเนื้อเรื่องแตกต่างกันไป ภาพยนตร์เรื่องดังกล่าวเข้าฉายในโรงภาพยนตร์อย่างเป็นทางการในวันที่ 13 ธันวาคม พ.ศ. 2561
เรื่องย่อ > SUNSET กำกับโดย อาทิตย์ อัสสรัตน์

SUNSET เป็นภาพยนตร์ที่เล่าโมงยามน้อยนิด ที่กลายเป็นจุดเริ่มต้นของความรักระหว่างแก่นและแอ๋น หนุ่ม สาวจากต่างจังหวัดที่มาทำงานในกรุงเทพ แก่นเป็นพลทหารพนักงานขับรถ ที่ต้องพาหัวหน้าหน่วยเดินทางเพื่อตรวจตราความเรียบร้อยในสถานที่ที่ได้รับการร้องเรียน วันสุดท้ายที่ทั้งสองจะมีโอกาสพบกัน ในบรรยากาศจัดแสดงผลงาน ศิลปะภาพถ่าย “I laugh so Hard, I cried” ซึ่งเป็นห้องจัดแสดงนิทรรศการศิลปะที่แอ๋นทำงานเป็นผู้ช่วยแม่บ้าน และมีหน้าที่ทำความสะอาด แก่น ต้องย้ายไปประจำการที่จังหวัดอื่น และเขาตัดสินใจที่จะบอกความในใจกับเธอ
เรื่องย่อ > CATOPIA กำกับโดย วิศิษฏ์ ศาสนเที่ยง

CATOPIA เรื่องของโลกยุคดิสโทเปีย เมื่อชายผู้หนึ่งพบว่าตัวเองเป็นมนุษย์คนเดียว ที่หลงเหลืออยู่ และกำลังใช้ชีวิตประจำวันที่แสนปรกติ ท่ามกลางประชากรที่เป็นแมว... แมวพวกนั้นเดินเหิน แต่งกาย พูดคุย และทำทุกอย่างได้เหมือนเป็นมนุษย์ปรกติทุกประการ แมวบางตัวเป็นเพื่อนของเขามาก่อนด้วยซ้ำ พวกมัน ไม่รู้ว่าเขาเป็น มนุษย์เพียงคนเดียว ที่เหลืออยู่ในโลกของแมว เขาจึงต้องทำตัวให้กลมกลืน และถ้าพวกมันจับได้เขาจะถูกกำจัด ทิ้งทันที
เรื่องย่อ > PLANETARIUM  กำกับโดย จุฬญาณนนท์ ศิริผล

PLANETARIUM เป็นภาพยนตร์แนวแฟนตาซีเหนือจริง ที่จำลองการทำงาน ขององค์กรสื่อสารใน 10 ปีข้างหน้า หนังจะพาเราสำรวจความทันสมัย ก้าวไกล ของเทคโนโลยีการสื่อสารแบบ 4.0 ที่มีความสำคัญอย่างมากต่อทัศนคติและการดำเนินชีวิตของคนในสังคม จนทำให้คนรุ่นใหม่ยินยอมเข้าร่วมทำงานและเป็นส่วนหนึ่งของการฝึกตรวจสอบ โดยมีพลังแสงแห่งความดีชำระล้างความไม่ถูกต้องเพื่อให้คนเป็นคนดี และสังคมสามารถเดินหน้าต่อ ได้อย่างสงบสุข
เรื่องย่อ > SONG OF THE CITY กำกับโดย อภิชาติพงศ์ วีระเศรษฐกุล

SONG OF THE CITY เป็นภาพยนตร์แนวทดลองที่เล่าคู่ขนานระหว่างขั้นตอนคัดเลือกนักแสดง และการบันทึกการถ่ายทำเรื่องราวของเซลล์แมนที่พยายามขายเครื่องที่สามารถทำให้หลับฝันดีและมีความสุข ซึ่งเกิดขึ้นที่สวนสาธารณะในอนุสาวรีย์ใจกลางเมืองจังหวัดขอนแก่น ที่กำลังทำการบูรณะซ่อมแซม ภาพยนตร์เรื่องนี้เป็น เสมือนบันทึกความทรงจำส่วนตัวของผู้กำกับที่มีต่อพื้นที่ที่เติบโต นอกจากนั้นภาพยนตร์ยังบันทึกสรรพเสียงของคนที่อาศัยโดยรอบ เสมือนไดอารี่หรือจดหมายที่รอการกลับมาอ่านซ้ำอีกครั้ง
การฉายเปิดตัว

ภาพยนตร์เรื่อง เท็นเยียส์ไทยแลนด์ ได้รับคัดเลือก (Official Selection) ฉายเปิดตัวภาพยนตร์ครั้งแรกในโลก (World Premiere) ในเทศกาลภาพยนตร์เมืองคานส์ ครั้งที่ 71 ในโปรแกรม Special Screening ที่จัดขึ้นระหว่างวันที่ 8 - 19 พฤษภาคม พ.ศ. 2561โดยทั้งนักแสดงนำ ทีมงาน โปรดิวเซอร์ และผู้กำกับภาพยนตร์ร่วมเดินพรมแดงเปิดตัว เมื่อวันที่ 10 พฤษภาคม ณ โรงภาพยนตร์ Salle du Soixantième ซึ่งได้รับความสนใจจากผู้ชมและสื่อมวลชนเป็นอย่างมากเนื่องจากเป็นภาพยนตร์ไทยและภาพยนตร์ในภูมิภาคเอเชียตะวันออกเฉียงใต้ (South East Asia) เพียงเรื่องเดียวในเทศกาลครั้งนี้
ในส่วนการฉายเปิดตัวในประเทศไทยอย่างเป็นทางการในวันที่ 13 ธันวาคม พ.ศ. 2561  โดยมีงานฉายรอบปฐมทัศน์ ณ โรงภาพยนตร์สกาลา เมื่อวันที่ 11 ธันวาคม พ.ศ. 2561 โดยมีผู้สนใจเข้าร่วมชมจากหลากหลายวงการ ทั้งวงการศิลปะ บันเทิง รวมถึงสังคมและการเมือง
รางวัลและการเข้าชิง

ตัวหนา หมายถึง สาขารางวัลที่ได้รับ
รางวัลภาพยนตร์แห่งชาติ สุพรรณหงส์ ครั้งที่ 28 ประจำปี พ.ศ. 2561
ภาพยนตร์ยอดเยี่ยม
ผู้กำกับภาพยนตร์ยอดเยี่ยม (อาทิตย์ อัสสรัตน์, วิศิษฏ์ ศาสนเที่ยง, จุฬญาณนนท์ ศิริผล, อภิชาติพงศ์ วีระเศรษฐกุล)
ถ่ายภาพยอดเยี่ยม (ศรันย์ ศรีสิงห์ชัย , ภิไธย สมิตสุต , พสิษฐ์ ตันเดชานุรัตน์ ,ฉัตรชัย สุบรรณ)
ลำดับภาพยอดเยี่ยม (กมลธร เอกวัฒนกิจ ,  หรินทร์ แพทรงไทย , ลี ชาตะเมธีกุล , อภิชาติพงศ์ วีระเศรษฐกุล)
BIOSCOPE Awards 2018
หนังไทยแห่งปี
หน้าใหม่น่าจับตา (จุฬญาณนนท์ ศิริผล)
Starpics Thai Film Awards ครั้งที่ 16 ประจำปี พ.ศ. 2561
ภาพยนตร์ยอดเยี่ยม
ผู้กำกับยอดเยี่ยม (อาทิตย์ อัสสรัตน์, วิศิษฏ์ ศาสนเที่ยง, จุฬญาณนนท์ ศิริผล, อภิชาติพงศ์ วีระเศรษฐกุล)
นักแสดงสมทบหญิงยอดเยี่ยม (วรัญยา ภูน้ำทรัพย์)
นักแสดงสมทบชายยอดเยี่ยม (บุญฤทธิ์ เวียงนนท์)
บทภาพยนตร์ยอดเยี่ยม
แซนตามอนิกา (รัฐแคลิฟอร์เนีย)

สำหรับความหมายอื่นของ "แซนตามอนิกา" ดูที่ แซนตามอนิกา (แก้ความกำกวม)
| แซนตามอนิกา Santa Monica |
| --- | --- |
นคร
City of Santa Monica นครแซนตามอนิกา
ใจกลางเมืองแซนตามอนิกา มองจากแซนตามอนิกาเพียร์
สมญา: ซาโม (SaMo)
ที่ตั้งของแซนตามอนิกาในลอสแอนเจลิสเคาน์ตี รัฐแคลิฟอร์เนีย
พิกัด: 34°01′19″N 118°28′53″W﻿ / ﻿34.02194°N 118.48139°W﻿ / 34.02194; -118.48139
ประเทศ: สหรัฐอเมริกา
รัฐ: แคลิฟอร์เนีย
เคาน์ตี: ลอสแอนเจลิสเคาน์ตี
รวมเข้า: 30 พฤศจิกายน ค.ศ. 1886 (พ.ศ. 2429)
การปกครอง
 • นายกเทศมนตรี: เคน เกนเซอร์
 • สภานคร: บ็อบบี ชลิเวอร์ เควิน แมคคีโอน โรเบิร์ต โฮลบรุค ปาม โอคอนเนอร์ ริชาร์ด บลูม เกลม ดาวิส
พื้นที่
 • ทั้งหมด: 41.2 ตร.กม. (15.9 ตร.ไมล์)
 • พื้นดิน: 21.4 ตร.กม. (8.3 ตร.ไมล์)
 • พื้นน้ำ: 19.8 ตร.กม. (7.7 ตร.ไมล์)  48.08%
ความสูง: 32 เมตร (105 ฟุต)
ประชากร (2006)
 • ทั้งหมด: 88,050 คน
 • ความหนาแน่น: 3,930.4 คน/ตร.กม. (10,178.7 คน/ตร.ไมล์)
 : สำนักสำมะโนประชากรสหรัฐอเมริกา 2006
เขตเวลา: UTC-8 (PST)
 • ฤดูร้อน  (เวลาออมแสง): UTC-7 (PDT)
รหัสไปรษณีย์: 90401-90411
รหัสพื้นที่: 310/424
รหัส FIPS: 06-70000
รหัส GNIS: 1652792
เว็บไซต์: www.santa-monica.org
แซนตามอนิกา (อังกฤษ: Santa Monica) เป็นเมืองที่ตั้งอยู่ทางตะวันตกของลอสแอนเจลิสเคาน์ตี รัฐแคลิฟอร์เนีย ประเทศสหรัฐอเมริกา ตั้งอยู่ติดกับอ่าวแซนตามอนิกา มีเมืองล้อมรอบ 3 ด้าน ได้แก่ ลอสแอนเจลิส - แปซิฟิกพาลิเสดส์ทางทิศตะวันออกตกเฉียงเหนือ เมืองเบรนท์วูด ทางทิศเหนือ เวสต์ลอสแอนเจลิสทางทิศตะวันออกเฉียงเหนือ มาร์วิสตาทางทิศตะวันออก และเวนิสติดทางทิศตะวันออกเฉียงใต้ และมีทะเลล้อมรอบ 1 ด้าน คือมหาสมุทรแปซิฟิกติดทางทิศตะวันตก
สำนักสำรวจสำมะโนประชากรสหรัฐอเมริกา ประมาณการประชากรของแซนตามอนิกาเมื่อปี ค.ศ. 2006 อยู่ที่ 88,050 คน และในปี ค.ศ. 2007 มี 91,124 คน ที่มาของชื่อเมืองนี้มาจากนักบุญมอนิกาแห่งฮิปโป (Saint Monica of Hippo) เนื่องจากเป็นพื้นที่ที่มีชาวสเปนเข้ามาเป็นครั้งแรก และในบางครั้งมักเรียกเมืองแซนตามอนิกาและเมืองเวนิสที่อยู่ติดกันรวมว่า ด็อกทาวน์ (Dogtown)
เนื่องจากที่เมืองนี้มีอากาศที่สบายและอบอุ่น ทำให้กลายเป็นเมืองท่ารีสอร์ตตั้งแต่ต้นคริสต์ศตวรรษที่ 20 และมีความเจริญอย่างรวดเร็วตั้งแต่ปลายทศวรรษที่ 1980 ทำให้มีกิจการ งาน และนักท่องเที่ยวที่เพิ่มขึ้นมาก
ระเบียงภาพ

ถนนริมทะเล Santa Monica Ocean Ave
ใจกลางเมืองแซนตามอนิกา
แหล่งข้อมูลอื่น

เว็บไซด์อย่างเป็นทางการ นครแซนตามอนิกา
หอสมุดประชาชนแซนตามอนิกา
Santa Monica Convention and Visitors Bureau
หอการค้าแซนตามอนิกา
Santa Monica Little League
Santa Monica Sustainability Case Study by The Natural Step Network-USA เก็บถาวร 2012-03-04 ที่ เวย์แบ็กแมชชีน
แผนที่แซนตามอนิกา เก็บถาวร 2008-12-03 ที่ เวย์แบ็กแมชชีน
แซม แทรมเมล

| แซม แทรมเมล |
| --- | --- |

สารนิเทศภูมิหลัง
เกิด:  (1971-05-15) 15 พฤษภาคม ค.ศ. 1971 (53 ปี) นิวออร์ลีนส์ รัฐลุยเซียนา
แซม แทรมเมล (อังกฤษ: Sam Trammell) เกิดเมื่อวันที่ 15 พฤษภาคม ค.ศ. 1971 ที่นิวออร์ลีนส์ รัฐลุยเซียนา เป็นนักแสดง มีผลงานทั้งภาพยนตร์และทางโทรทัศน์ เขาเป็นที่รู้จักจากบทบาท แซม เมอร์ลอต ในซีรีส์แวมไพร์ทางช่องเอชบีโอ เรื่อง  True Blood ซึ่งยังทำให้เขาได้รับการเสนอชื่อเข้าชิงรางวัลสกรีมอวอร์ด สาขานักแสดงชายผู้โดดเด่น (Breakout Performance - Male)
แซฟไฟร์เซนต์เอ็ดเวิร์ด

| --- | --- |
แซฟไฟร์เซนต์เอ็ดเวิร์ดปรากฏอยู่ด้านบน ตรงกลางกางเขนบนยอดมงกุฎอิมพีเรียลสเตต
น้ำหนัก: ไม่ปรากฏข้อมูล กะรัต (ไม่ปรากฏข้อมูล กรัม)
รูปแบบเหลี่ยมเพชร: ทรงแปดเหลี่ยม ขนาดประมาณ (17 x 17 มม.)
สถานที่ค้นพบ:  สหราชอาณาจักร
ผู้ครอบครอง: ส่วนหนึ่งของเครื่องราชกกุธภัณฑ์แห่งสหราชอาณาจักร
แซฟไฟร์เซนต์เอ็ดเวิร์ด  (อังกฤษ: St. Edward's Sapphire) คือแซฟไฟร์ที่เป็นหนึ่งในเครื่องราชกกุธภัณฑ์แห่งสหราชอาณาจักร โดยได้ชื่อมาจากผู้สวม ซึ่งคือ พระเจ้าเอ็ดเวิร์ดผู้สารภาพ ซึ่งเคยประดับอยู่บนพระธำมรงค์ของพระองค์ กล่าวกันว่าแซฟไฟร์ชิ้นนี้ปรากฏขึ้นครั้งแรกในปีค.ศ. 1042 บนพระธำรงค์บรมราชาภิเษกของพระองค์ อัญมณีชิ้นนี้ได้รอดพ้นผ่านความวุ่นวายในสมัยของโอลิเวอร์ ครอมเวลล์ และต่อมาถูกถอดออกจากส่วนหนึ่งของเครื่องราชกกุธภัณฑ์ และเจียระไนเป็นรูปแบบที่เห็นในปัจจุบันเพื่อถวายแก่พระเจ้าชาลส์ที่ 2 ภายหลังจากการฟื้นฟูราชวงศ์ขึ้นใหม่ในรัชสมัยของพระองค์ และต่อมาพระราชินีวิกตอเรีย ทรงให้ย้ายแซฟไฟร์ชิ้นนี้ไปประดับบนกางเขนบนยอดของมงกุฎอิมพีเรียลสเตต ซึ่งปรับปรุงแบบเป็นพิเศษสำหรับพระราชพิธีบรมราชาภิเษกของพระองค์ในปีค.ศ. 1838
ดูเพิ่ม

เครื่องราชกกุธภัณฑ์แห่งสหราชอาณาจักร
เทอร์พิน

| --- | --- |

ข้อมูลทางคลินิก
ชื่ออื่น: Dipenteneglycol, p-menthane-1,8-diol
รหัส ATC: None
ตัวบ่งชี้
 ชื่อตามระบบ IUPAC 4-(2-Hydroxypropan-2-yl) -1-methylcyclohexan-1-ol 
เลขทะเบียน CAS: 565-48-0 Y
PubChem CID: 6651
ChemSpider: 6399
UNII: MPF495B08R
ChEMBL: CHEMBL1651998
ECHA InfoCard: 100.123.310 
ข้อมูลทางกายภาพและเคมี
สูตร: C10H20O2
มวลต่อโมล: 172.268 g·mol−1
แบบจำลอง 3D (JSmol): Interactive image
 SMILES CC1(CCC(CC1)C(C) (C)O)O 
 InChI InChI=1S/C10H20O2/c1-9(2,11)8-4-6-10(3,12)7-5-8/h8,11-12H,4-7H2,1-3H3 Key:RBNWAMSGVWEHFP-UHFFFAOYSA-N 
 สารานุกรมเภสัชกรรม
ระวังสับสนกับ เทอร์พีน
เทอร์พิน (อังกฤษ: terpin) ในรูปแบบไฮเดรต (terpin·H2O) เป็นยาขับเสมหะสำหรับผู้ป่วยโรคหลอดลมอักเสบและโรคที่เกี่ยวข้อง
ยาสกัดได้จากแหล่งต่าง ๆ เช่น น้ำมันสน ออริกาโน ไทม์ และยูคาลิปตัส
ยาเคยใช้ในสหรัฐอเมริกาในช่วงปลายคริสต์ศตวรรษที่ 19 แต่ถูกถอนออกจากตลาดในคริสต์ทศวรรษ 1990 หลังจากองค์การอาหารและยาสหรัฐพบว่าขาดหลักฐานด้านความปลอดภัยและประสิทธิผล
ทางการแพทย์

เทอร์พินไฮเดรตเป็นยาขับเสมหะ ใช้รักษาโรคหลอดลมอักเสบเฉียบพลันและเรื้อรัง โรคปอดบวม โรคหลอดลมพอง โรคปอดอุดกั้นเรื้อรัง และโรคแบบติดเชื้อและแบบอักเสบของทางเดินหายใจส่วนบน
มักจะผสมกับยาแก้ไอ (เช่น โคดีอีน) เป็นยาผสม
ผลข้างเคียง

อาการไม่พึงประสงค์ได้แก่การกดการหายใจ ความง่วงซึม ร่างกายทำงานไม่ประสานกัน ท้องผูก และปัสสาวะค้าง
การใช้เทอร์พินไฮเดรตผสมกับโคเดอีนในระยะยาวอาจทำให้ติดโคเดอีนได้
อนึ่ง ยาผสมดังกล่าวมักจะผสมแอลกอฮอล์เพราะโคเดอีนละลายน้ำได้ไม่ดี
อัตราแอลกอฮอล์ที่สูง (42%) อาจเพิ่มการกดการทำงานของระบบประสาทส่วนกลาง สร้างปัญหาการแยกสลายโคเดอีน และเพิ่มความเสี่ยงการใช้ยาผิด ๆ
กลไกการออกฤทธิ์

เทอร์พินไฮเดรตเป็นสารให้ความชุ่มชื้น (humectant) และยาขับเสมหะ 
ซึ่งออกฤทธิ์โดยตรงต่อเซลล์ที่หลั่งสารคัดหลั่งในหลอดลมที่ทางเดินหายใจส่วนล่าง เพื่อทำให้สารคัดหลั่งเหลวและขับออกได้ง่าย
นอกจากนี้ ยังมีฤทธิ์ฆ่าเชื้อเล็กน้อยที่เซลล์พาเรงไคมาในปอด
ประวัติ

ลีปีน แพทย์ชาวฝรั่งเศส ได้ศึกษาเทอร์พินไฮเดรตทางสรีรวิทยาเป็นครั้งแรกเมื่อ ค.ศ. 1885
โดยรายงานว่ายาออกฤทธิ์ต่อเยื่อเมือกและระบบประสาทคล้ายกับน้ำมันสน
สูตรยาที่ผสมเทอร์พินไฮเดรตต่อไปนี้มีจำหน่ายในสหรัฐอเมริกาเมื่อ ค.ศ. 1907 คือ
ยาน้ำเทอร์พินไฮเดรต
ยาน้ำเทอร์พินไฮเดรตผสมโคเดอีน
ยาน้ำเทอร์พินไฮเดรตผสมเฮโรอีน
ยาขับเสมหะที่มีจำหน่ายในปัจจุบันในสหรัฐอเมริกา

ในปัจจุบัน ไกวเฟนิซิน (glyceryl guaiacolate) เป็นยาขับเสมหะเพียงชนิดเดียวที่ได้รับอนุมัติจากองค์การอาหารและยาสหรัฐ
นอกจากเทอร์พินไฮเดรตแล้ว ยาขับเสมหะอื่น ๆ ที่ขาดหลักฐานด้านประสิทธิภาพได้แก่ แอมโมเนียมคลอไรด์, น้ำมันครีโอโสทจากไม้บีช, ยาที่ทำจากยางเบนโซอินจากไม้กำยาน, การบูร, น้ำมันยูคาลิปตัส, ไอโอดีน, น้ำเชื่อมอิพิแคกที่ทำจากรากไม้ Carapichea ipecacuanha, เมนทอล/น้ำมันเปปเปอร์มินต์, ยาจากน้ำมันดินของสนเขา, โพแทสเซียม ไกวอะคอลซัลโฟเนต (potassium guaiacolsulfonate), โซเดียมซิเตรต, ยาจากไม้ Drimia maritima (squill), น้ำมันโทลูและน้ำมันสน
เชิงอรรถและอ้างอิง

1 2  "21 CFR 310.545(a)(6)(iii) -- Drug products containing certain active ingredients offered over-the-counter (OTC) for certain uses (Expectorant drug products)". eCFR.gov. 2018-12-20. สืบค้นเมื่อ 2024-11-15.
↑  Codeine with Terpin hydrate เก็บถาวร 2010-11-20 ที่ เวย์แบ็กแมชชีน
1 2  "Terpin Hydrate". Drug Store Museum. 2004. คลังข้อมูลเก่าเก็บจากแหล่งเดิมเมื่อ 2011-01-14.
แซฟไฟร์

"ไพลิน" เปลี่ยนทางมาที่นี่  สำหรับเขตการปกครองในกัมพูชา ดูที่ จังหวัดไพลิน
| ไพลิน |
| --- | --- |

การจำแนก
ประเภท: แร่ อัญมณี
สูตรเคมี: Al2O3
คุณสมบัติ
สี: ทุกสี ยกเว้นสีแดง
โครงสร้างผลึก: ระบบสามแกนราบ เฮกซะโกนาล
ค่าความแข็ง: 9.0
ความวาว: วาวแบบแก้ว
สีผงละเอียด: ขาว
ความถ่วงจำเพาะ: 3.95-4.03
จุดหลอมเหลว: 2030 - 2050 °C
แซฟไฟร์ (อังกฤษ: sapphire)  เป็นพลอยตระกูลคอรันดัม  มีหลายสี แต่โดยทั่วไปมักหมายถึงเฉพาะที่มีสีน้ำเงิน   ในประเทศไทย เดิมเรียกว่า นิลกาฬ (นิลก็ยังหมายถึงพลอยอีกชนิดหนึ่ง) แต่ปัจจุบันนิยมเรียกว่า ไพลิน ตามชื่อของแหล่งกำเนิดจากเหมืองพลอย ในจังหวัดไพลิน ประเทศกัมพูชา ที่ในช่วงหนึ่งมีการนำเข้ามาในประเทศไทยเป็นจำนวนมาก
แซฟไฟร์จัดเป็นแร่ในประเภท (Species) คอรันดัม (Corundum) เช่นเดียวกับทับทิม (Ruby) ซึ่งพลอยคอรันดัมนี้เป็นพลอยที่มีความแข็งรองลงมาจากเพชร จึงทำให้แซฟไฟร์ เหมาะอย่างยิ่งที่จะนำไปทำเครื่องประดับ
ชาวเปอร์เซียโบราณเชื่อกันว่าแซฟไฟร์ คือ "หินที่มาจากฟ้า" เนื่องจากพวกเขาเชื่อว่าโลก ตั้งอยู่บน แซฟไฟร์ ขนาดมหึมา จึงทำให้สะท้อนแสงแดด ออกไปสู่ท้องฟ้ามีสีน้ำเงิน ตามตำนานกล่าวว่า แซฟไฟร์เป็นพลอยของกษัตริย์ที่ใช้สวมใส่เพื่อป้องกันภัยอันตราย ทำให้เชื่อกันว่าผู้ที่สวมใสแซฟไฟร์จะมีชีวิตที่สดใส มีพลังในการดำรงชีวิต และแซฟไฟร์นี้สามารถปกป้องอันตรายแก่ผู้ที่สวมใส่ได้อีกด้วย นอกจากนี้ยังถือเอาแซฟไฟร์นี้เป็นสัญลักษณ์ของความจริงใจ และมั่นคงอีกด้วย
ปัจจุบันหากพูดถึงแซฟไฟร์  คำเดียวจะหมายถึง Blue Sapphire หรือ ไพลิน  มาจากภาษาเปอร์เชีย "Saffir" หรือจากภาษากรีก "Sappheiros" แปลว่า สีน้ำเงิน หรือจากภาษาสันสกฤต "ศนิปฺริย"  (ศนิ = พระเสาร์, ปฺริย = ผู้เป็นที่รัก) แปลว่าของมีค่าของเทพแซทเทิร์น (ในเทพปกรณัมโรมัน)   อย่างไรก็ตาม ในภาษาสันสกฤตยังมีคำเรียกแซฟไฟร์สีน้ำเงินว่า "อินฺทฺรนีล" หมายถึง "สีน้ำเงินเหมือนพระอินทร์"
ในสมัยโบราณ จะเรียกพลอยคอรันดัมที่มีสีน้ำเงินว่าแซฟไฟร์ แต่ในความเป็นจริงพลอยคอรันดัมมีได้หลากสี เช่น สีเหลือง, ชมพู, ม่วง, เขียว เป็นต้น ดังนั้นหากเราต้องการจะเรียกพลอยคอรันดัมชนิดอื่นที่ไม่ใช่ไพลิน (Blue Sapphire) เราจะต้องระบุสีด้วย เช่น Yellow Sapphire (บุษราคัม), Green Sapphire (เขียวส่อง), Pink Sapphire (พลอยชมพู) เป็นต้น
ในปัจจุบันแซฟไฟร์ส่วนใหญ่มักผ่านการปรับปรุงคุณภาพด้วยความร้อนหรือที่เราเรียกกันว่าการเผา (Heated) ซึ่งมีทั้งการเผาเก่า และเผาใหม่ แต่โดยทั่วไปการเผาใหม่ก็ได้รับการยอมรับกันโดยทั่วไปในตลาดพลอย เพราะการเผาจะทำให้สีดีของแซฟไฟร์ดีขึ้นและอยู่คงทนถาวร
แซฟไฟร์เป็นพลอยประจำเดือนเกิดของผู้ที่เกิดเดือนกันยายน และแซฟไฟร์ยังถือเป็นสัญลักษณ์ที่คู่รักนิยมมอบเป็นของขวัญให้แก่กันในโอกาสครบรอบการแต่งงานในปีที่ 5, 15, 23 และ ปีที่ 45 แซฟไฟร์ได้รับความนิยมในหมู่คนทั่วไปทั้งชาวไทยและชาวต่างชาติ
แหล่งข้อมูลอื่น

Ruby&Sapphire by Richard W. Hughes, Pratical Gem Handbook, GemA; Gem Reference Guide, GIA; แร่, กรมทรัพยากรธรณี ศัพท์บัญญัติอัญมณี, มาตรฐานผลิตภัณฑ์อุตสาหกรรม
วิกิมีเดียคอมมอนส์มีสื่อเกี่ยวกับ ไพลิน